Folketing
2002-02-26

Det vil så sige, at det er klart, at det er bestyrelsesformanden - og det har jo også hele tiden stået i det aktstykke, som også Finansudvalget har behandlet - der indstiller det, og på baggrund af de oplysninger, jeg har fået, hvor der både har været ansættelsessamtaler, hvor man har vurderet på det materiale, der er lavet, og hvor man har vurderet, hvilke egenskaber man vil have hos en leder, kan jeg så konstatere, at der er bestyrelsesformanden, hr. Ole P. Kristensen, kommet frem til at indstille til ministeren, at det bliver hr. Bjørn Lomborg, der bliver ansat. Det har ministeren fulgt, og det har regeringen fulgt. Så har jeg sådan set ikke flere bemærkninger til den sag.